Al Hudud ash Shamaliyah

Al Hudud ash Shamaliyah (arabisk: منطقة الحدود الشمالية; Al Ḥudūd aš Šamālīya; «den nordlige grensen») er en provins i det nordlige Saudi-Arabia som grenser til Irak. Den dekker et område på 111 797 km² og hadde 279 286 innbyggere ved den offisielle folketellingen i 2004. Al Hudud ash Shamaliyah har dermed den minste befolkningen av Saudi-Arabias 13 provinser. Provinsen er delt inn i følgende tre guvernementer (muhafazah): 'Ar'ar, Rafha og Turaif. 'Ar'ar er administrasjonssentrum. Abdullah bin Abdulaziz bin Musaed bin Jiluwi er nåværende guvernør i provinsen. 

 Referanser